Mesaje și urări de Paște 2024. În aceste zile, oamenii se reunesc și petrec timp împreună, sărbătorind Paștele. De altfel, mulți dintre români trimit mesaje pe platformele de socializare, dar și prin SMS-uri către oamenii dragi din viața lor, pentru a le ura lucruri pozitive și noroc. Iată care sunt cele mai frumoase cuvinte pe care le poți spune partenerului, familiei, prietenilor sau colegilor de muncă.
Cu ocazia Paștelui, multe persoane aleg să trimită mesaje și urări către cei dragi. Astăzi, Cancan.ro vă arată câteva mesaje care pot fi trimise către partener/ă, familie, prieteni sau colegii de muncă și care să le încălzească sufletele.
Există o multitudine de mesaje pe care să le transmiți partenerului de viață, cu ocazia Paștelui. Prin acestea, ar fi ideal să îți exprimi sentimentele și grija față de persoana dragă. Iată câteva mesaje care pot fi trimise în acest weekend către iubit/ă!
„O singură dată pe an e Paştele. O zi specială, îmbogăţită de speranța în bine, de credința în izbăvire, dar și de aroma bucatelor tradiţionale! Și de parfumul florilor de primavară! Și al tău! Unic și iubit! Paşte fericit!”
„M-a contactat iepuraşul şi mi-a zis că eu o să fiu cadoul tău de Paşte! Sunt în dilemă… Ar trebui ca în dimineaţa de Paşte să ajung în gradina ta, dar parcă tu nu ai gradină… Să vin pe balcon sau să sun la ușă? Aştept răspuns ca să știu ce să scriu în declarația pe proprie răspundere!”
„Fie ca sfânta sărbătoare a Învierii Domnului să-ţi aducă cele 4 taine divine: lumină, iubire, speranţă, încredere. Clipe de neuitat ne așteaptă să credem în ele! Hristos a înviat!”
Iată câteva mesaje pe care le-ai putea trimite familiei, dar și prietenilor. Totodată, poți lua în considerare și câteva SMS-uri haioase pentru cei dragi, pentru a le aduce zâmbetele pe buze.
„Lumina și căldura Paștelui să ne încălzească sufletele, să ne lumineze mințile, să ne deschidă inimile spre iubire, credință și iertare. Să fim mai buni, să ne bucurăm din plin de frumusețea tuturor lucrurilor care ne înconjoară și să dăruim iubire celor dragi. Sărbători Fericite!”
„Învierea Domnului să vă umple sufletul de lumină şi inima de iubire! Hristos a Înviat!”
„Dumnezeu să vă dea un curcubeu la fiecare furtună, un zâmbet la fiecare lacrimă, o binecuvântare la fiecare pas, o promisiune la fiecare grijă și un răspuns la fiecare întrebare! Învierea Domnului să îți aducă în suflet bucurie și iubire. Paște fericit, alături de cei dragi!”
„Iepuraşul mustăcios este de Paşte norocos. Nu-ţi lasă cadou în ghete, are el alte secrete: pască, oul înroşit, cozonacul, mielul fript şi un Paşte fericit!”
„16 iepuraşi: opt se spionează, cinci sunt la somnic şi frumos visează. Doi mai albiori dau cadouri de sărbători. Iar ultimul a citit: un nou Paște fericit!”
„De Paşte te provoc la un concurs de spart ouă. Am o presimţire că voi fi cel mai bun sau că te voi lăsa să câştigi dacă iepuraşul mă va umple de generozitate şi compasiune! Ce zici? Te bagi?”
„Domnul să-ți poarte pașii pe cărări plăcute lui, iar fiecare zi să-ți fie sărbătoare! Hristos a Înviat!”
„Fie ca lumina Învierii Mântuitorului să vă inunde casa și să vă aducă numai armonie, fericire și multă iubire. Paște fericit!”
Iată câteva mesaje pe care să le trimiți colegilor de muncă.
„Un iepuraș cu boticul alb, a venit la voi în prag. Să v-aducă oul roșu, care să vă umple coșul. Hristos a Înviat!”
„Fie ca bucuria Învierii Domnului să vă aducă în suflet liniște, pace și fericirea de a petrece aceste clipe magice alături de cei dragi. Hristos a Înviat!”
„Paște mielul fericit, oul șade înroșit, de rușine s-a scumpit, iar iubitul iepuroi să v-aducă euroi, fericire, sănătate, mult noroc și spor la toate. Paște fericit!”
Sursă foto: Colaj Pixabay